‘फरक–फरक रुट र समय गरेर यी २८ युवतीलाई दिल्ली ल्याएको प्रारम्भिक अनुसन्धानबाट देखिन्छ,’ बस्नेतले भनिन्, ‘गाउँघरमा रहेका एजेन्टको सहयोगमा लखनउ, गोरखपुर तथा रक्सौलका नाकाबाट युवतीहरूलाई दुई महिनायता दिल्ली ल्याएर महिपालपुर क्षेत्रमा राखिएको थाहा भएको छ ।’ पक्राउ युवतीका साथमा रहेका सबै कागजात छानबिनका लागि विमानस्थल प्रहरीको साथमा रहेकाले सबैलाई ट्राभल–डकुमेन्टका भरमा काठमाडौं लगिँदै छ । दिल्ली ल्याइएका केही युवती काठमाडौं, पोखरा र बुटवलबाट दिल्लीका लागि चल्ने बसमा परिचय लुकाएर आउने पनि छन् ।
